Dette var den første sesongen side 1984 uten Tom Benson som eier etter at han døde i mars 2018. I uke 11 sikret Saints sin andre vinnende sesong på rad for første gang siden 2010–2011 etter en seier over Philadelphia Eagles, som også var den første gangen laget hadde en seierrekke på ni kamper siden 2009, da de vant Super Bowl XLIV. Seierrekken endte på ti kamper med et 13–10 tap mot Dallas Cowboys den 29. november. Den 9. desember sikret Saints sin andre divisjonstittel i NFC South på rad etter en seier over Tampa Bay Buccaneers. Dette var den første gangen noensinne laget hadde vunnet divisjonen to år på rad. Etter en seier over Carolina Panthers den 17. desember sikret Saints en forbedring på fjorårets sesongresultat på 11–5. Med seieren over Pittsburgh Steelers i uke 16 hadde Saints sikret hjemmebane gjennom sluttspillet for første gang siden 2009. Saints avsluttet sesongen 13–3.